ཉེས་ཆད་ཁྲིམས་ཀྱིས་གཏན་འབེབས་ཀྱི་རྣམ་གཞག་ནི་ཉེས་ཁྲིམས་ཀྱི་རྩ་དོན་ཞིག་ཡིན་པ་ལ།རྒྱལ་ཁབ་རྩ་ཁྲིམས་ཀྱིས་ཁས་བླངས་བའི་འགྲོ་བ་མིའི་ཐོབ་ཐང་གི་རྩ་དོན་གྱི་ཡ་གྱལ་ཞིག་ཀྱང་ཡིན།རྒྱལ་ཁབ་ཀྱི་སྲིད་འཛིན་ཞི་གྱིན་ཕིན་གྱིས་ཀྱང་རྒྱལ་ཁབ་ཁྲིམས་སྐྱོང་གི་འཆར་སྣང་གི་མཚམས་སྦྱོར་འབྲེལ་བཤད་ཀྱི་ནང་དུ་ས་གནས་ཁྲིམས་བཟོའི་དབང་ཆའི་ཚད་བཟུང་ནས་ཁྲིམས་བཟོ་རང་བཞིན་ཅན་གྱི་ས་གནས་ཡིག་ཆ་བཀག་འགོག་བྱེད་དགོས་ཞེས་བཤད་ཡོད་པ་བཞིན།རྔ་བ་བོད་རིགས་རང་སྐྱོང་ཁུལ་གྱི་དབང་འཛིན་རིམ་པས་དབང་ཐང་ལས་བརྒལ་ཏེ་རྩ་དོན་དང་གསུང་བཤད་འདི་དག་སྣང་མེད་དུ་བཞག་ནས་སྔར་ནས་དོར་ཟིན་པའི་ཉེས་དོན་རིགས་འགྲེའི་ལམ་ལུགས་བེད་སྤྱོད་བྱས་ཏེ་ཁྲིམས་བཟོའི་རང་བཞིན་ཅན་གྱི་དབང་འཛིན་ཡིག་ཆ་སྤེལ་བ་ནི་རིག་གནས་གསར་བརྗེའི་སྐབས་ཀྱི་ཐབས་ངན་་རོ་ལངས་བརྒྱབ་པ་དང་གཅིག་མཚུངས་རེད།དེའི་ཕྱིར།རྔ་བ་ཁུལ་གྱི་འབྲེལ་ཡོད་དབང་འཛིན་པས་ཉེས་ཁྲིམས་དང་ཁྲིམས་སྐྱོང་འཆར་སྣང་ལྟར་གྱོད་དཔེ་དེ་དག་ངེས་པར་དུ་ཕྱིར་བསྡུ་བྱེད་དགོས།